અમદાવાદ, જુલાઇ, ૨૦૧૮ઃ મેસર્સ સિન્ટેક્સ પ્લાસ્ટિક્સ ટેકનોલોજી લિમિટેડની ૧૬મી જુલાઇ, ૨૦૧૮ના રોજ યોજાયેલી બોર્ડ મીટીંગમાં બોર્ડે મેસર્સ આર ચૌધરી એન્ડ એસોસિયેટ્‌સની જગ્યાએ કંપનીના સ્ટેચ્યુટરી ઓડિટર્સ તરીકે મેસર્સ બી એસ આર એન્ડ એસોસિયેટ્‌સ એલએલપી, ચાર્ટર્ડ એકાઉન્ટન્ટ્‌સની નિમણૂંક કરવાની ભલામણ કરવાનો નિર્ણય કર્યો છે, જે કેપીએમજીની મેમ્બર ફર્મ છે તથા વિશ્વની અગ્રણી એકાઉન્ટિંગ અને ઓડિટિંગ ફર્મ પૈકીની એક છે. આ સંદર્ભે વિવિધ ખોટા સમાચાર અહેવાલો, ખોટી રજૂઆતો તેમજ કેટલાંક ખોટા હિતો ધરાવતા અનૈતિક તત્વો દ્વારા મીડિયામાં ખોટી માહિતી ફેલાવાઇ રહી છે. કંપનીના અયોગ્ય મેનેજમેન્ટ અને નબળા કોર્પોરેટ ગવર્નન્સને કારણે અગાઉના ઓડિટરને રાજીનામું આપવાની ફરજ પાડવામાં આવી હોવાના ખોટા સમાચાર ફેલાવાઇ રહ્યાં છે.